ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

KK แจกวอร์แรนต์อีสป 26 ล้านหน่วย
คณะกรรมการธนาคารเกียรตินาคิน (KK) อนุมัติการออกใบสำคัญแสดงสิทธิที่จะซื้อหุ้นของธนาคาร (วอร์แรนต์) จำนวนไม่เกิน 26 ล้านหน่วย เพื่อจัดสรรให้แก่กรรมการและ/หรือพนักงานของธนาคาร และของบริษัทย่อย (ESOP Warrants) โดยออกหุ้นเพิ่มทุนใหม่จำนวน 26 ล้านหุ้น มูลค่าที่ตราไว้หุ้นละ 10 บาท มารองรับการใช้สิทธิวอร์แรนต์ดังกล่าว
ขณะเดียวกันมีมติเห็นชอบให้จ่ายเงินปันผลคงเหลือหุ้นละ 1.25 บาท ให้แก่ผู้ถือหุ้นที่มีชื่อในทะเบียนวันที่ 4 พ.ค. กำหนดจ่ายเงินภายในวันที่ 20 พ.ค. ทั้งนี้รวมทั้งปีแจกหุ้นละ 2 บาท 
TVO แจกเงินปันผล 0.80 บาท
บริษัท น้ำมันพืชไทย (TVO) แจ้งว่า คณะกรรมการบริษัทมีมติอนุมัติการจ่ายเงินปันผลอีกหุ้นละ 0.80 บาท ให้แก่ผู้ถือหุ้นที่มีชื่อในทะเบียนวันที่ 26 มี.ค. นี้ กำหนดจ่ายเงินภายในวันที่ 21 พ.ค. 2553
ก่อนหน้านี้บริษัทได้จ่ายเงินปันผลระหว่างกาลหุ้นละ 0.95 บาท รวมทั้งปีแจก 1.75 บาท
ITD คว้า 2 งาน 726 ล้าน
บริษัท อิตาเลียนไทย ดีเวล๊อปเมนต์ (ITD) แจ้งว่า ในเดือน ก.พ. และ มี.ค. 2553 บริษัทได้ลงนามในสัญญาก่อสร้างจำนวน 2 โครงการ รวมมูลค่า 726.38 ล้านบาท แบ่งเป็นโครงการก่อสร้างอาคารมหิดลอดุลยเดชพระศรีนครินทร จ.นครปฐม มูลนิธิคณะพยาบาลศาสตร์ มหาวิทยาลัยมหิดล มูลค่า 612.50 ล้านบาท ระยะเวลาก่อสร้าง 600 วันนับตั้งแต่วันที่ 2 มี.ค. 2553 และโครงการบ้านสัมมากร รามคำแหง 2 มูลค่า 113,889,800 บาท ก่อสร้าง 2 ปีนับตั้งแต่วันที่ 10 ก.พ. 2553